**אאודי ספורט GmbH** (באנגלית: **Audi Sport GmbH**) לשעבר **קאווטרו** **GmbH** (באנגלית: **quattro GmbH**) היא יצרנית מכוניות ספורט שבסיסה בנקארסולם, גרמניה. היא הוקמה על ידי אאודי תחת השם קאווטרו GmbH בשנת 1983 ובנובמבר 2016 החליפה אאודי את שמה לאאודי ספורט. היא חברת הבת של אאודי ומשמשת כיצרניות הגרסאות החזקות של רכבי אאודי. היא התחרה במרוצי ראלי ברחבי העולם ובמרוצי לה מאן וה-FIA עד שנת 2016 ומשנת 2016 מתחרה באליפות העולם בפורמולה אי.

בפברואר 2016 השיקה אאודי את אאודי ספורט בישראל. ישראל היא המדינה השנייה לאחר גרמניה שבה הושקה חטיבת אאודי ספורט.

היסטוריה
--------

מכונית הדיזל הראשונה במרוצי לה מאןאאודי ספורט הוקמה באוקטובר 1983 תחת השם קאווטרו GmbH כמחווה למכונית הספורט של אאודי, אאודי קאווטרו שהשתמשה בהנעה כפולה הנקראת אצל אאודי הנעת קאווטרו.

בין השנים 1981 (כאאודי עד שנת 1983 שאז הוקמה אאודי ספורט) עד 1987 התחרה באליפות העולם בראלי.

משנת 2000 אאודי ספורט הובילה במרוץ 24 השעות של לה מאן. בשנת 2006 היא הייתה הראשונה בעולם שניצחה את המרוץ במכונית המונעת במנוע דיזל. בסדרת לה מאן האמריקאית ניצחה אאודי ספורט ברצף משנת 2000 עד סוף עונת 2008 כשפרשה מהמרוץ לאחר שמונה שנים רצופות של ניצחונות. בשנת 2012 אאודי ספורט הייתה הראשונה בעולם שניצחה את המרוץ עם מכונית היברידית.

באוקטובר 2016 הכריזה כי תתחרה באליפות העולם בפורמולה אי ותעזוב את ה-FIA ואת מרוץ 24 השעות של לה מאן אחרי עונת 2016.

בשנת 2020 הכריזה כי תעזוב את פורמולה אי ותחזור למרוץ 24 השעות של לה מאן.

מוצרים
------

אאודי RS6 גרסת הספורט לאאודי A6אאודי ספורט מתמחה בארבעה תחומי מפתח, עיצוב ספורטיבי לרכב, הנדסת רכב, ייצור רכיבים לרכבים כגון מתלים ספורטיבים, צמיגים, גלגלים, פגושים ועוד' וייצור גרסאות הספורט לרכבי אאודי, כגון: אאודי RS7, אאודי RS5, אאודי RS6, אאודי RS3, אאודי RS4, אאודי Q3 RS, אאודי TT RS אאודי R8, אאודי Q8 RS. היא גם מייצרת את גרסאות S-ליין הכוללת עיצוב ספורטיבי יותר לרכבי אאודי.

באאודי ספורט ישנה אפשרות לבילעדיות הנקראת אאודי בלעדי, זאת אפשרות ללקוח לבחור איזה צבע למכונית הוא רוצה איזה חישוקים לגלגלים, עור, בדים, ונוחות. אפשרות זו החלה בשנת 1995.

ייצור רכב
---------

אאודי R8 המכונית העצמאית הראשונה של אאודי ספורטאאודי ספורט החלה לייצר רק דגם אחד במפעל בנקארסולם הדגם הוא אאודי RS2 אוונט. המכונית השנייה שיוצרה על ידי אאודי ספורט היא אאודי S6 פלוס שיוצרה מאפריל 1996 עד יולי 1997. השלישי הוא אאודי RS4 B5 קוואטרו אוונט שיוצר בין שנת 2000 ל-2001. הדגם הרביעי הוא אאודי RS6 C5 קוואטרו, החמישי היה מהדורה מיוחדת לאאודי A4.

היא פיתחה באופן עצמאי את אאודי Q7 V12 TDI קוואטרו, אאודי R8 ואאודי אי-טרון GT.

### אאודי R8

 ערך מורחב – **אאודי R8**  

אאודי R8 הוא הדגם הראשון שתוכנן לבד על ידי אאודי ספורט, הוא הוצג בתערוכת הרכב של פריז בספטמבר 2006. היא מיוצרת במפעל הישן של אאודי בנקארסולם אך בשביל להכשיר את המפעל לייצור הושקעו 28 מיליון אירו, וכ-250 עובדים מרכיבים ידנית את 5,000 הרכיבים של ה-R8.

השוואה למותגים אחרים
--------------------

אאודי ספורט היא חטיבת ביצועים שבאופן דומה קשורה למרצדס AMG חטיבת הביצועים של מרצדס-בנץ, ב.מ.וו M חטיבת הביצועים של ב.מ.וו, פולקסווגן R חטיבת הביצועים של פולקסווגן.

קישורים חיצוניים
----------------

* 

* אתר האינטרנט הרשמי של אאודי ספורט

הערות שוליים
------------

1. 1 2  Audi Worldwide > Company > Investor Relations > quattro GmbH, באתר אאודי, ‏04 בספטמבר 2009
2. ↑  Подразделение quattro GmbH сменило название на Audi Sport, באתר drive, ‏30 בנובמבר 2016 (ברוסית)
3. ↑  חטיבת הספורט של אודי נוחתת בישראל, באתר קארטיוב, ‏01 בפברואר 2016
4. ↑  Audi - World Rally Championship Classifications, באתר rallybase, ‏10 בדצמבר 2011
5. ↑  Audi R8 on Pole Position at Le Mans, באתר audiworld, ‏08 בנובמבר 2003
6. ↑  טל שביט, 24 השעות של אודי!, באתר אוטו, ‏16 ביוני 2008
7. ↑  אופיר דואק, כוח הדיזל, באתר אוטו, ‏14 בדצמבר 2005
8. ↑  אאודי פורשת מסדרת לה מאן האמריקאית ב-2009, באתר מוטור 1, ‏05 בדצמבר 2008
9. ↑  Audi setzt auf die Formel E: Abschied von Le Mans und Langstrecke, באתר zeit, ‏27 באוקטובר 2016
10. ↑  Audi va quitter la Formule E et prépare son retour aux 24H du Mans !, באתר ספורט מוטורי, ‏30 בנובמבר 2020
11. 1 2  Audi Deutschland > Unternehmen > Investor Relations > quattro GmbH, באתר אאודי, ‏23 באוגוסט 2009
12. ↑  Audi UK > New Cars > Audi exclusive – style and individuality, באתר אאודי, ‏04 בספטמבר 2009
13. ↑  The World’s Most Powerful Diesel Passenger Car, באתר AudiWorld, ‏11 בספטמבר 2006
14. ↑  טל שביט, חשיפה רשמית: אודי R8, באתר אוטו, ‏28 בספטמבר 2006
15. ↑  אאודי R8: הייצור מתחיל, באתר מוטור 1, ‏11 באוקטובר 2006
16. ↑  Green Light for Audi R8 in Neckarsulm, באתר audiworld, ‏15 בנובמבר 2005

|  |  |
| --- | --- |
| בקרת זהויות עריכת הנתון בוויקינתונים | 
* GND: 118843103X

 |